MalagutiŁa Malaguti ła ze stà na caza motosiclìstega itałiana prezente so'l marcà da'l 1930 e che, fin da ła fondasion, ła ga mantenjesto el carater de na azienda a condusion famejar. Ancora inte'l 2010 ła jera zestìa dai nevodi de'l fondador. Ła gaveva sede a La Campana , co do ultariori stabiłimenti inte'l comun de Castel San Pietro Terme, tute do łe łocałità de ła provinsia de Bołonja. El 31 de otobre 2011 l'azienda ła ga definitivamente finìo l'atività de costrutor motosiclìstego, dopo aver sospendesto ła produsion in apriłe . Nasùa inte el 1930 a Bologna come rivendita e ofisina riparasion par bisiclete grasie a Antonino Malaguti, un vintidoene che a metà dei ani vinti jera stà na xovane promesa del ciclismo, na Malaguti xe devegnésta ben presto costrutora de vełosipedi co na produsion apresada, anca se łimitada a l'anbito felsineo. Scanpada ai bonbardamenti de ła segonda guera mondiałe, l'axienda ga reciapà suito ła produsion, e dada ła stragranda rechiesta de mexi de łocomosion del dopoguera, inte el 1949 ła ga tacà costruìr un economego bicimotor co tełaro a trave sentrałe de ciàra derivasion siclìstega, dotà de trasion a ruło co motor Mosquito. In una łenta e costante evołusion, l'isteso tełaro l'era stà dotà de sospension anteriori e posteriori, freni a tanburo, capiente serbatoio e motore a do tenpi 49 cm³ de ła todesca Espress Werke, conpletando ła metamorfoxi coi siclomotori "Express" ed "Express Sport", metesti in vendita inte el 1957. Fin a ła prima metà dei ani sesanta ła produsion Malaguti ła xera direta escluxivamente a siclomotori destinai al trasporto de cose e persone, ma el boom economego e ła motorixasion de masa gavea inponesto ła costusion de siclomotori par uxo łudego, da parte dei cuatordexeni. Inte el 1963, dopo aver concluxo un contrato de fornidura co ła , vien prexentà el siclomotor sportivo che otien un bon suceso de vendite, partegołarmente sol marcà fransexe indove ch'le xe proponesto co a denominasion . Inte ła segonda metà dei ani sesanta a ła rinovada version del , dotà de vistoxo dopio tubo de descàrgo biłaterałe, xe stà anfiancà el modeło , uno dei primi siclomotori itałiani da forastrada. Inte'i deseni drìo ga vedesto ał łuxe altri modełi dal bon suceso comerciałe cofà el Fifty del 1974, uno dei tuboni de maxor suceso; inte el 1985 xe stà prexentà el Malaguti Runner 125 na motosicleta enduro. Inte'i ani susesivi ła produsion ła xera stà spostà verso el setor dei scooter; inte el 1994 xera stà prexentà cueło de maxor suceso, el Phantom, ła cui vendita ga continuà par tredexe ani, concludendose a fin 2007 sostituìo da ła nova version "R". Par tanti ani el ga avùo un streto raporto de cołaborasion co l'axienda motorìstega Todesca Sachs e ga strenxesto raporti de cołaborasion anca co ła Yamaha par ła fornidura dei motori destinai ai scooter de maxor siłindrada. I siclomotori de ła produsion atuałe i monta invese propulsori de produsion Minarelli e Keeway Motors. Ła sinerxìa prexente ormai da tanti ani tra Ducati e Malaguti, inte i cuałi da tenpo łaora ance el fiol Learco e i nevodi Marco e Antonino , xe testimoniada fal fato che sta axienda de frecuente produxa modełi e repleghe grifàe Ducati Corse. Tra i ùltemi modełi in produsion se registra el ritorno a ła produsion de motosiclete stradałi de concesion clàsega cofà el Drakon. L'axienda, da tenpo in dificoltà, ła ga anuncià el 10 de otobre 2011 ła serada de l'attività entro novenbre del steso ano.